

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI****OPĆINSKI NAČELNIK**  |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20 ) članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 8/20 i 2/21) i članka 7. točke 10. Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine („ Službeni glasnik“ Općine Vladislavci br. 6/17, 2/18 , 4/18 ,11/18 4/19, 7/19, 4/20, 5, 8/20, 10/20, 2/21, 16/21 i 2/22) Općinski načelnik Općine Vladislavci dana 1. rujna 2022. godine, donosi

**ODLUKU**

**o sufinanciranju troškova prijevoza za učenike srednjih škola i studente s područja Općine Vladislavci u 2022. godini**

1. **Odobrava se** financiranje troškova prijevoza u gradu Osijeku, tzv. gradski prijevoz u iznosu od 25,00 kuna mjesečno, učenicima srednjih škola s područja Općine Vladislavci u razdoblju od 1. listopada do 31. prosinca 2022. godine.
2. **Odobrava se** financiranje troškova međumjesnog prijevoza autobusom učenicima srednjih škola s područja Općine Vladislavci i to:
3. **Dopsin – Osijek**  iznosom od 104,93 kune mjesečno po učeniku
4. **Hrastin- Osijek** iznosom od 104,93 kn mjesečno po učeniku
5. **Vladislavci – Osijek** iznosom od 66,60 kn mjesečno po učeniku

u razdoblju od 1. rujna 2022. do 31. prosinca 2022. godine.

1. **Odobrava se** financiranje troškova međumjesnog prijevoza u visini od 50 % cijene mjesečne studentske karte redovitim studentima s područja Općine Vladislavci u razdoblju od 1. rujna do 31. prosinca 2022. godine.
2. **Odobrava se** financiranje troškova prijevoza u gradu Osijeku, tzv. gradski prijevoz u iznosu od 60,00 kuna mjesečno redovitim studentima s područja Općine Vladislavci u razdoblju od 1. listopada do 31. prosinca 2022. godine.
3. Sufinanciranje troškova prijevoza iz točke 1. do 4. ove Odluke izvršit će se na teret Proračuna Općine Vladislavci za 2022. godinu, a sa prijevoznicima će se zaključiti ugovori o sufinanciranju.
4. Stupanjem na snagu ove Odluke stavlja se izvan snage Odluka o sufinanciranju troškova prijevoza za učenike srednjih škola i studente s područja Općine Vladislavci u 2022. godini („Službeni glasnik“ Općine Vladislavci broj: 17/21).
5. Ova Odluka stupa na snagu danom donošenja, a ima biti objavljena u „Službenom glasniku“ Općine Vladislavci.

KLASA: 602-01/21-02/14

UR.BROJ: 2158-41-02-22-2

Vladislavci, 1. rujna 2022.

**Općinski načelnik**

Marjan Tomas